C 156/24
BG
Официален вестник на Европейския съюз
3.5.2023 г.
Специфични характеристики (в сравнение с други спиртни напитки от същата категория): — „Borzag pálinka“ има алкохолно съдържание, надхвърлящо 40 обемни %, тъй като ароматичните характеристики на продукта се изразяват и развиват по подходящ начин при по-високо алкохолно съдържание; има съдържание на летливи вещества не по-малко от 350 g/hl от 100 обемни % алкохол, което се дължи на богатата на ароматни вещества суровина, а именно ниския бъз, в област Nógrád. — Сред характерните ароматни нотки на „Borzag pálinka“ се нареждат сладост (приятен вкус на шоколад, плодове и мед), пикантност, възможни билкови нотки (мента, зелени билки, ванилия, анасон, хвойна), като е възможно да се проявят нотки на портокалови кори и марципан, дължащи се на костилковите плодове.
5.
Определение на географския район Площта в административните предели на област Nógrád
6.
Метод на производство на спиртната напитка: Плодовете, произхождащи от определения район, може да са преработени в мъст, преминали ферментация, а след това дестилация, и да са престояли в дестилерия, намираща се в географския район.
Основните етапи в производството на „Borzag pálinka“ са следните: 1.
Подбор и приемане на плодовете 2.
Преработване в мъст 3.
Ферментация 4.
Дестилация 5.
Престояване, съхранение 6.
Производство и третиране на pálinka
6.1.
Подбор и приемане на плодовете Плодовете трябва да са узрели и сред тях да няма загниващи зърна и чужди примеси. 6.2.
Преработване в мъст По-дребните плодове трябва да бъдат почистени от дръжките, а зърната да бъдат смачкани, но само до степен, при която не се нарушава целостта на костилката (като така се намалява възможността да се образува циановодород).
След това суровината се подава директно към ферментационни апарати (от неръждаема стомана или евентуално пластмаса).
В зависимост от консистенцията на плодовата маса може да е необходимо да се добави вода, ако плодовете са се стафидирали, тъй като единствено след добавянето е възможно ферментацията да протече правилно. 6.3.
Ферментация Използването на най-съвременни технологии и спомагателни материали (контролирана ферментация, култивирани дрожди, пектинови ензими) е позволено и се препоръчва.
Оптималното pH на мъстта е от 2,8 до 3,5.
Ферментиралата мъст следва да се дестилира възможно най-бързо и не по-късно от 30 дни след ферментацията.
Ако е необходимо, ферментиралата мъст следва да се съхранява при температура от 10 до 22 °C. 6.4.
Дестилация „Borzag pálinka“ може да се произвежда, като се използва всякакво налично на пазара оборудване за дестилация.
Технологията, при която се ползва вертикален дестилационен съд, може да се упомене изрично, ако pálinka е произведено чрез оборудване за дестилация с максимална вместимост 1 000 литра и медна повърхност посредством най-малко двойна фракционна дестилация. 6.5.
Престояване, съхранение След рафинирането/дестилацията „Borzag pálinka“ трябва да престоява в помещение, защитено от светлина, с постоянна температура под 20 °C и умерена влажност, за да може да се смесят сложните вкусове и аромати.
Продължителността на престояването трябва да бъде най-малко 60 дни.
През това време pálinka не следва да се подлага на физични или химични процеси.